OpenLLM-France/wikimedia huggingface dataset:
# Alpaca

L'alpaca (Vicugna pacos) és una espècie d'artiodàctil de la família dels camèlids. És una de les varietats domèstiques derivades del guanac.
Les alpaques es troben en bandades nombroses que pasturen en les altures planes dels Andes del Perú meridional, del nord de Bolívia i de la part septentrional de Xile a una altura aproximada de 3.500 a 5.000 metres sobre el nivell del mar, durant tot l'any. No s'utilitzen com a bèsties de càrrega com les llames, però són valorades per les seves llanes, de les quals es fan les mantes i els ponxos indígenes tradicionals, entre altres múltiples peces de roba de consum local i d'exportació. Els quatre únics colors són marró, negre, blanc i gris, i la capa és de gran longitud: gairebé pot arribar a fregar el terra. En estatura, l'alpaca és considerablement més baixa que la llama, amb la qual comparteix l'hàbit d'escopir.
En les indústries tèxtils, el terme «alpaca» pot significar coses distintes. És sobretot un terme aplicat a les llanes, obtingudes de l'alpaca peruana. Tanmateix, s'aplica més àmpliament a un estil de la tela fet originàriament de les llanes de l'alpaca però actualment fabricat, ben sovint, i mesclada amb un altre tipus de llana, com per exemple les italianes i angleses brillants.
Les teles més preuades són aquella provinents de la primera xollada de l'alpaca, anomenades baby alpaca.
Les quatre espècies d'animals sud-americans autòctons i productors de llana són la llama, l'alpaca, el guanac i la vicunya. Dels quatre, l'alpaca i la vicunya són els animals més valuosos per la seva llana: l'alpaca a causa de la qualitat i la quantitat, la vicunya a causa de la suavitat, finesa i alta qualitat de les seves llanes.

## Referències

* ↑ «Harvesting of textile animal fibres» (en anglès). Organització de les Nacions Unides per a l'Agricultura i l'Alimentació. [Consulta: 30 octubre 2021].
* ↑ Grannan, C. «What’s the Difference Between Llamas and Alpacas?» (en anglès). Encyclopædia Britannica. [Consulta: 30 octubre 2021].
* ↑ «3.14 Camelids» (en anglès). Organització de les Nacions Unides per a l'Agricultura i l'Alimentació. [Consulta: 30 octubre 2021].

## Enllaços externs

* Colors de l'alpaca Arxivat 2007-04-05 a Wayback Machine..
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Jamborita

La jamborita és un mineral de la classe dels òxids. Va ser anomenada l'any 1973 per Noris Morandi i Giorgio Dalrio en honor de John Leslie Jambor, un mineralogista canadenc del Servei Geològic del Canadà, el qual va descriure, o va participar en la descripció, 31 minerals. Com a part d'una reevaluació recent (2012) de la nomenclatura del supergrup de l'hidrotalcita, la jamborita va ser identificada com a espècie qüestionable que requeria de ser més investigada. L'any 2014 va ser redefinida com a espècie vàlida per la IMA.

## Característiques

La jamborita és un òxid de fórmula química (Ni$^{2+}$$_{1-x}$, Co$_x$$^{3+}$(OH)$_{2-x}$(SO₄)$_x$·nH₂O [x ≤ ⅓; n ≤ (1 - x)]; on M$^{2+}$ és predominantment Ni, M$^{3+}$ és predominantment Co, x ≤ 1/3 i probablement ≤ 1/7, (x = 0.10 per la mostra tipus) i and n < (1−x). Cristal·litza en el sistema hexagonal.

## Formació i jaciments

La jamborita s'ha descrit en caviats en ofiolities i com a alteració de la mil·lerita. Les seves localitats tipus són Monteacuto Ragazza i Gaggio Montano, totes dues a la província de Bolonya (Itàlia) i Sasso delle Lucine, a la província de Módena (Itàlia). La jamborita ha estat descrita a Catalunya a les mines Regia i Eugènia, a Bellmunt del Priorat (El Priorat).

## Referències

* 1 2 3 4 5 «Jamborite» (en anglès). Mindat. [Consulta: 7 novembre 2015].
* ↑ Mills, S.J «Nomenclature of the hydrotalcite supergroup: natural layered double hydroxides». Mineralogical Magazine, pàg. 1289–1336. Arxivat de l'original el 2016-10-23 [Consulta: 2 gener 2017].
* ↑ Barthelmy, Dave. «Jamborite Mineral Data». www.webmineral.com. [Consulta: 2 gener 2017].
* ↑ Minerals i Mines de la Conca de Bellmunt Del Priorat. Joan Abella Creus, 2008. ISBN 9788461213122.
# Lycodichthys antarcticus

Lycodichthys antarcticus és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 24 cm de longitud total.

## Hàbitat

És un peix marí i d'aigües profundes que viu entre 195-540 m de fondària.

## Distribució geogràfica

Es troba a l'oceà Antàrtic, incloent-hi les Illes Shetland del Sud.

## Observacions

És inofensiu per als humans.

## Referències

* ↑ Pappenheim P., 1911. Neue antarktische Fische. Nach dem Material der Deutschen Südpolarexpedition 1901-1903. Sitzungsber. Ges. Naturf. Freunde Berlin v. 8. 382-383.
* ↑ BioLib (anglès)
* ↑ Pappenheim, P., 1911. Neue antarktische Fische. Nach dem Material der Deutschen Südpolarexpedition 1901-1903.
* ↑ The Taxonomicon (anglès)
* 1 2 3 4 FishBase (anglès)
* ↑ Anderson, M.E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* ↑ Anderson, M.E., 1990. Zoarcidae. p. 256-276. A: O. Gon i P.C. Heemstra (eds.) Fishes of the Southern Ocean. J.L.B. Smith Institute of Ichthyology, Grahamstown, Sud-àfrica.

## Bibliografia

* Anderson, M.E. i V.V. Fedorov, 2004. Family Zoarcidae (Swainson, 1839). Eelpouts. Calif. Acad. Sci. Annotated Checklists of Fishes (34):58.
* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Puntius chola

Puntius chola és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba al Pakistan, l'Índia, el Nepal, Bangladesh, Sri Lanka, Myanmar i Bhutan.

## Referències

* 1 2 FishBase (anglès)
* ↑ Pethiyagoda, R., 1991. Freshwater fishes of Sri Lanka. The Wildlife Heritage Trust of Sri Lanka, Colombo. 362 p.
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Petr, T., 1999. Coldwater fish and fisheries in Bhutan. p. 6-12. A T. Petr (ed.) Fish and fisheries at higher altitudes: Asia. FAO Fish. Tech. Pap. No. 385. FAO, Roma, Itàlia. 304 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Illes Faddei

Les illes Faddei (en rus: Острова Фаддея) és un petit arxipèlag que es troba al mar de Làptev, a la costa nord de Sibèria, Rússia. Es troben al costat de la badia Faddei, a l'est de la península de Taimyr. Administrativament pertany al krai de Krasnoiarsk. Formen part de la Reserva natural Gran àrtic, la reserva natural més gran de Rússia.
Les illes estan cobertes de tundra, llicorella i gel. El mar que les envolta està cobert de gel marí i el clima és sever. Fins i tot durant l'estiu el mar pot quedar obstruït pel gel.
El seu nom és en honor de l'explorador rus Fabian Gottlieb von Bellingshausen, que en rus és "Faddey Faddeyevich Bellinsgauzen". Foren descobertes el 1736 per un destacament de la Segona Expedició a Kamxatka de Vassili Prontxisxev. Alguns artefactes trobats a les illes indiquen una possible exploració anterior, al segle xvii.

## Referències

* ↑ Nature Reserve Arxivat 2007-10-08 a Wayback Machine.
* 1 2 (rus)«Острова Фаддея». [Consulta: 26 desembre 2020].
* ↑ (rus)«Восточный Таймыр». [Consulta: 26 desembre 2020].
* ↑ (rus)«Русские на Таймыре в начале XVII в.». [Consulta: 26 desembre 2020].
# Eli Herodià

Eli Herodià (en llatí Elius Herodianus, en grec Αἴλιος Ἡρωδιανός) va ser un dels més famosos escriptors i gramàtics de l'antiguitat, fill d'Apol·loni Díscol. Va néixer a Alexandria d'on es va traslladar a Roma, on va obtenir el favor de Marc Aureli, a qui va dedicar la seva obra sobre prosòdia. No se'n coneixen més detalls biogràfics.

## Obra

Les seves obres, amb certs dubtes sobre si alguna és la mateixa o una part d'una de les altres, són:
* Περὶ Ὀρθολραφίας (Sobre ortografia) en tres llibres, tractant de ποσότης, ποιότης, i σύνταξις.
* Περὶ Σύνταξης Στοιχείων. (Sobre la sintaxi d'elements)
* Περὶ Παθῶν (Sobre els fenòmens gramaticals)
* Συμπόσιον (Simposion)
* Περὶ Γάμου καὶ Συμβιώσεως (El matrimoni i la cohabitació)
* Προτάσεις (Suggeriments)
* Ὀνοματικά (Onomàstica)
* Ἐπιμερισμοί (Anàlisi)
* Ἡ και Ὅλου, or Καθολικὴ Προσῳδία (també Μελάλη Προσῳδία), en 20 llibres (Sobre la prosòdia general)
* Περὶ Μονήρους Λέξεως (En la paraula solitària)
* Περὶ Διχρόνων (Sobre les vocals curtes i llargues)
Els set primers no es conserven. D'altres se'n conserven fragments:
* Περὶ τῶν ἀριθμῶν (Sobre els numerals)
* Παρεκβολαὶ τού μεγαλου ρήματος (Comentaris sobre els verbs)
* Παραλωλαὶ δυσκλίτων ρημάτων (Sobre els verbs difícils)
* Περὶ Ἐλκλινομένων καὶ Ἐγκλιτικᾶν καὶ Συνεγκλιτικῶν Μορίων (Sobre les paraules enclítiques)
* Ζητούμενα κατὰ Κλίσιν παντὸς τῶν τοῦ Λόγου Μερῶν (Qüestions sobre les diferents parts d'un discurs)
* Περὶ Παραγωγῶν Γενικῶν ἀπὸ Διαλεκτῶν, i Περὶ Κλίσεως Ὀνομάτων (Sobre els derivats genitius per dialecte i Sobre la forma dels noms propis)
* Dos fragments de Περὶ Βαρβαρισμοῦ καὶ Σολοικισμοῦ (Sobre els barbarismes i els solecismes)
* Ἐκ τῶν Ἡρωδιανοῦ (A partir d'Herodià)
* Φιλέταιρος (Glossari)
* Περὶ Σχημάτων (Sobre els esquemes, les figures d'estil)
* Περὶ τῆς Λέξεως τῶν Στίχων (Sobre les veritats del discurs)
* Κανόνες περὶ Συλλαβῶν Ἐκτάσεως καὶ Συστολῆς διαλαμβάνοντες (Regulacions sobre l'ordenació de les síl·labes i el repartiment de les contraccions)
* Περὶ Αὐθυποτακτῶν καὶ Ἀνθυποτακτῶν (Sobre la utilització dels radicals dels verbs)

## Referències

* Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# José Luis Cabrero Valle

José Luis Cabrero Valle (Salamanca, 1 de gener de 1965) és un exfutbolista castellanolleonès, que ocupava la posició de migcampista. Ha estat internacional espanyol en la categoria sub-18.

## Trajectòria

Format a les categories inferiors de la UD Salamanca, debuta amb els charros a primera divisió a la campanya 83/84, en la qual hi disputaria sis partits. El Salamanca perd la categoria, i a Segona Divisió es consolida com a jugador del primer equip. L'equip castellanolleonès encadena un segon descens consecutiu, baixant a Segona B, on el migcampista hi juga una campanya abans de fitxar per l'Almería.
Hi roman una temporada al conjunt andalús, també a Segona B, i a la següent, la 87/88, recala a l'Albacete Balompié. Amb els manxecs fa el camí invers i en dues temporades passa de la Segona B a la màxima categoria. En aquest darrer període les lesions li afecten, i la temporada 91/92, de nou a Primera, només hi apareix en tres partits.
Posteriorment hi va retornar a la UD Salamanca, al CD Toledo (a Segona Divisió) i al Reial Múrcia abans de penjar les botes.

## Enllaços externs

* Fitxa del jugador
# Amanda Spratt

Amanda Spratt (Sydney, 17 de setembre de 1987) és una ciclista australiana que competeix tant en pista com en carretera. Actualment milita a l'equip Trek-Segafredo (femení). Del seu palmarès destaca dues medalles als Campionats del Món de contrarellotge per equips, i tres campionats nacionals en ruta.

## Palmarès en pista

* 2004
** Campiona del món júnior en Puntuació
* 2007
** Campiona d'Austràlia en Persecució per equips

## Palmarès en ruta

* 2008
** Campiona d'Austràlia sub-23 en contrarellotge
* 2011
** 1a al Tour de Feminin-O cenu Českého Švýcarska i vencedora d'una etapa
* 2012
** Campiona d'Austràlia en ruta
* 2014
** Vencedora d'una etapa al Santos Women's Tour
* 2015
** 1a al Giro del Trentino
* 2016
** Campiona d'Austràlia en ruta
** 1a a la Cadel Evans Great Ocean Road Race Women
** Vencedora d'una etapa a la Volta a Turíngia
* 2017
** 1a al Santos Women's Tour i vencedora d'una etapa
** Vencedora d'una etapa a l'Emakumeen Euskal Bira
* 2018
** 1r a la Santos Women's Tour i vencedora d'una etapa
** 1r a l'Emakumeen Euskal Bira i vencedora d'una etapa
** 1a al Gran Premi Cham-Hagendorn
** Vencedora d'una etapa al Giro d'Itàlia
* 2019
** 1r a la Santos Women's Tour i vencedora d'una etapa
** Vencedora d'una etapa a l'Emakumeen Euskal Bira
* 2020
** Campiona d'Austràlia en ruta
** Campiona d'Austràlia en contrarellotge
** Vencedora d'una etapa al Santos Women's Tour

## Referències

* ↑ «Amanda Spratt signs with Trek-Segafredo through 2024» (en anglès). Velonews, 17-08-2022. [Consulta: 28 octubre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ipomoea pes-caprae

Ipomoea pes-caprae, el nom prové del llatí i significa "Ipomoea peu de cabra", és una espècie de planta dins la família convolvulàcia de distribució pantropical que és una liana reptant. Creix a les platges i suporta l'aire salat essent un halòfit que es dispersa per l'aigua del mar on les seves llavors floten sense quedar-ne afectades.
Es troben en platges dels tròpics dels oceans Atlàntic, Pacífic, Índic i són comunes a Austràlia. També es troben a les Illes Galàpagos (Gloria de la Mañana).
Amb Portulaca oleracea, Melanthera biflora i Digitaria ciliaris, Ipomoea pes-caprae és una de les primeres espècies de plantes que colonitzen zones degradades a les zones tropicals del planeta.

## Descripció

Les fulles semblen el peu d'una cabra. És una planta suculenta de tija prostrada reptant de fins a 15 m de llarg. Les fulles són simples i coriàcies. Secreta un làtex. les flors són porpra o rosades campanulars només duren un dia. Elsfruits són càpsules amb quatre llavors que són verinoses excepte per un coleòpter anomenat Magacerus leucospilus.
Estabilitza i colonitza les dunes.

## Referències

* ↑ «Taxon: Ipomoea pes-caprae (L.) R. Br.». Germplasm Resources Information Network. United States Department of Agriculture, 10-11-2005. [Consulta: 22 febrer 2011].
* ↑ Heatwole, H., Done, T., Cameron, E. Community Ecology of a Coral Cay, A Study of One-Tree Island, Great Barrier Reef, Australia. Series: Monographiae Biologicae, Vol. 43, p. 102
# Marc Deci (tribú de la plebs)

Marc Deci (en llatí Marcus Decius) va ser tribú de la plebs l'any 311 aC. En aquell any, a proposta seva, va fer aprovar en plebiscit (plebiscitum) una llei anomenada Decia de duumviris navalibus per la qual el poble havia de nomenar els duumviri navales encarregats de restaurar la flota romana i equipar-la adequadament, segons diu Titus Livi.

## Referències

* ↑ Titus Livi. Ab Urbe Condita, IX, 30
* ↑ Smith, William (ed.). «Decius». A Dictionary of Greek and Roman biography and mythology. [Consulta: 14 abril 2022].
# Puntius bunau

Puntius bunau és una espècie de peix cipriniforme de la família dels ciprínids que es troba a Indonèsia.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dívne (Simferòpol)

* Per a altres significats, vegeu «Dívnoie».
Dívne (en ucraïnès: Дивне) és un poble de la República Autònoma de Crimea, a Ucraïna, que el 2014 tenia 51 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Nemoníquids

Els nemoníquids (Nemonychidae) són una petita família de coleòpters polífags de la superfamília dels curculionoïdeus amb 20 gèneres i 70 espècies. Se situa al grup de morruts primitius perquè tenen les antenes dretes en comptes de flexionades en colze. Són anomenats sovint "morruts de flors de pi", ja que s'alimenten de pol·len de coníferes com els pins.

## Característiques

Com en els Anthribidae, el labre apareix com un segment separat del clipeu, i els palps maxil·lars són llargs i projectats. Els nemoníquids tenen totes les ventrites lliures, mentre que els Anthribidae tenen els ventrites 1-4 soldades o parcialment fusionades. Els nemoníquids no tenen carenes laterals en el pronot, mentre que en Anthibidae solen estar presents, encara que poden ser curtes.

## Taxonomia

La família dels nemoníquids inclou 3 subfamílies actuals i 9 extingides:
* Subfamília Nemonychinae Bedel, 1882
* Subfamília Cimberidinae Gozis, 1882
* Subfamília Rhinorhynchinae Voss, 1922
* Subfamília Slonikinae† Zherikhin, 1977
* Subfamília Eccoptarthrinae† Arnoldi, 1977
* Subfamília Brenthorrhininae† Arnoldi, 1977
* Subfamília Distenorrhininae† Arnoldi, 1977
* Subfamília Eobelinae† Arnoldi, 1977
* Subfamília Paleocartinae† Legalov, 2003
* Subfamília Metrioxenoidinae† Legalov, 2009
* Subfamília Cretonemonychinae† Gratshev and Legalov, 2009
* Subfamília Selengarhynchinae† Gratshev and Legalov, 2009

## Referències

* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
* ↑ Bouchard, P. et al.2011. Family-group names in Coleoptera (Insecta). ZooKeys 88: 1.
# Kamixovka (Saràtov)

* Per a altres significats, vegeu «Kamixovka».
Kamixovka (en rus: Камышовка) és un poble de l'óblast de Saràtov, a Rússia, segons el cens del 2010 tenia 74 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Ambaixadors d'Andorra davant el Vaticà

L'Ambaixador d'Andorra davant la Ciutat del Vaticà representa el Principat d'Andorra davant la República de San Marino i a la Santa Seu. Es tracta d'un càrrec no resident i té, per tant, la seva residència a Andorra la Vella.

## Llista dels caps de missió

| designat / acreditat | ambaixador | observació | Llista dels caps de Govern d'Andorra | Llista de papes de Roma | final |
| 29 maig 1998 | Manuel Mas i Ribó | | Marc Forné Molné | Joan Pau II | 30 juliol 2001 |
| 30 juliol 2001 | Geraldine Sasplugas Requena | Encarregat de negocis amb cartes de gabinet | Marc Forné Molné | Joan Pau II | 1 desembre 2005 |
| 1 desembre 2005 | Antoni Morell i Mora | | Albert Pintat | Benet XVI | 1 desembre 2010 |
| 16 desembre 2010 | Miquel Àngel Canturri Montanya | | Jaume Bartumeu | Benet XVI | 15 desembre 2011 |
| 15 desembre 2011 | Jaume Serra Serra | Condecoració de Cavaller Comanador amb placa, de l’Orde de Sant Silvestre Papa | Antoni Martí Petit | Benet XVI | 14 agost 2019 |
| 14 agost 2019 | Carles Álvarez Marfany | | Xavier Espot Zamora | Francesc | |

## Referències

* ↑ «Ambaixadors no residents». [Consulta: 16 desembre 2022].
* ↑ «Còpia arxivada». Arxivat de l'original el 2016-01-25. [Consulta: 15 agost 2016].
* ↑ «Álvarez Marfany serà el nou ambaixador d’Andorra al Vaticà». [Consulta: 16 desembre 2022].
* ↑ «El secretari per a les Relacions amb els Estats del Vaticà visitarà Andorra». [Consulta: 16 desembre 2022].
# Marc Degryse

Marc Degryse (Roeselare, 4 de setembre, 1965) fou un futbolista belga que jugava a la posició de davanter.
Com a jugador milità al Club Brugge (1983-89), RSC Anderlecht (89-95), Sheffield Wednesday FC (95-96), PSV Eindhoven (96-98), K.A.A. Gent (98-99) i K.F.C. Germinal Beerschot (99-02). En total disputà 543 partits professionals marcant 212 gols.
Amb la selecció jugà 63 partits, en els quals marcà 23 cops. Va disputar diverses Copes del Món: 1990 i 1994 on marcà 2 gols en 7 partits. Fou un cop Bota d'Or de Bèlgica i quatre futbolista belga de l'any.
Fou director tècnic del Club Brugge.

## Palmarès

* Lliga belga de futbol: 1987-88, 1990-91, 1992-93, 1993-94, 1994-95
* Copa belga de futbol: 1985-86, 1993-94
* Supercopa belga de futbol: 1985, 1993, 1995
* Lliga neerlandesa de futbol: 1996-97
* Supercopa neerlandesa de futbol: 1996-97, 1997-98

## Referències

* ↑ «Fiche du joueur sur le site clubbrugge.be». Arxivat de l'original el 2010-09-29. [Consulta: 21 gener 2018].
* ↑ Biographie du joueur sur le site anderlecht-online.be
* ↑ «Sélections du joueur sur le site de l'URBSFA». Arxivat de l'original el 2011-05-25. [Consulta: 21 gener 2018].